CELEX: 32016R1761
Language: mt
Date: 2016-09-28 00:00:00
Title: Regolament ta' Implimentazzjoni tal-Kummissjoni (UE) 2016/1761 tat-28 ta' Settembru 2016 dwar il-klassifikazzjoni ta' ċerti prodotti fin-Nomenklatura Magħquda

4.10.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 269/9
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1761
      tat-28 ta' Settembru 2016
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u partikolarment l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha, parzjalment jew kollha kemm hi, jew li żżid xi subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawk ir-regoli ġenerali, il-prodotti deskritti fil-kolonna (1) tat-tabella fl-Anness għandhom jiġu kklassifikati bil-kodiċijiet NM indikati fil-kolonna (2), minħabba r-raġunijiet stipulati fil-kolonna (3) ta' dik it-tabella.
               
            
                  (4)
               
               
                  Jixraq li jiġi previst li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella fl-Anness għandhom jiġu kklassifikati fin-Nomenklatura Magħquda bil-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-28 ta' Settembru 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Apparat li jaħdem bil-batteriji (l-hekk imsejjaħ “video inspection scope”), li jikkonsisti minn:
                     
                                 —
                              
                              
                                 unità tal-kontroll li tinkorpora joystick, apparat għar-rekordjar, slot għall-karta tal-memorja u skrin LCD b'tul dijagonali ta' madwar 9 cm (3,5 pulzieri),
                              
                           
                                 —
                              
                              
                                 kejbil elettriku flessibbli b'tul ta' 3 m u b'dijametru ta' madwar 7 mm,
                              
                           
                                 —
                              
                              
                                 kamera,
                              
                           
                                 —
                              
                              
                                 dwal LED.
                              
                           L-apparat huwa ddiżinjat biex jintuża prinċipalment għall-ispezzjonijiet tekniċi tal-kavitajiet. Jista' jiġbed u jirrikordja immaġnijiet vidjo. L-immaġnijiet jistgħu jidhru fil-ħin reali.
                     Ara l-istampa (*).
                  
                  
                     8525 80 91 
                  
                  
                     Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, min-nota 4 tat-Taqsima XVI u mill-kliem tal-kodiċijiet NM 8525 , 8525 80  u 8525 80 91 .
                     Il-klassifikazzjoni bħala strumenti, tagħmir u magni tal-kejl jew tal-verifika tal-intestatura 9031  hija eskluża billi l-iskop tal-apparat mhuwiex li jivverifika jew ikejjel il-kavitajiet, iżda biex jiġbed l-immaġnijiet u jikkonvertihom f'sinjal elettriku rrekordjat bħala immaġni vidjo (ara wkoll in-Noti ta' Spjegazzjoni tas-Sistema Armonizzata tal-intestatura 8525 ).
                     L-apparat jikkonsisti minn komponenti individwali li huma interkonnessi u maħsubin biex flimkien jikkontribwixxu għal funzjoni definita b'mod ċar, li hija koperta minn waħda mill-intestaturi fil-Kapitolu 84 jew 85. Minħabba l-karatteristiċi oġġettivi tiegħu, il-funzjoni tal-apparat hija l-ġbid u l-irrekordjar ta' immaġnijiet vidjo. Għalhekk, il-klassifikazzjoni bħala monitor skont l-intestatura 8528  hija eskluża.
                     Għaldaqstant, l-apparat għandu jiġi kklassifikat bil-kodiċi NM 8525 80 91  bħala vidjokamera rekorder, li kapaċi tirrekordja biss ħsejjes u immaġnijiet miġbuda mill-kamera tat-televixin.
                  
               
            (*)  L-istampa għandha tintuża biss għall-informazzjoni.